**Virum Haveby**

Referat af bestyrelsesmøde 16. april 2020 afholdt via Zoom

**Tilstede**: Jakob Holm, Søren Rahbek, Christian Grandjean, Jens Fredborg og Jesper Reimers (ref)

**Referatet**:

Referat fra sidste møde blev godkendt.

**Økonom**i:

Siden sidste bestyrelsesmøde er der brugt 68.800 kr (bl.a til gartner, hjertestarter, glatføre og ansvarsforsikring (grønne områder))

Der er kun et medlem der har betalt kontingent for i år. Der er fortsat over 90.000 kr på kontoen.

**E-mailadresser**.

Jakob har uddelt anmodning om at alle medlemmer har opdateret deres e-mailadresser hos foreningen. Der er 2 opdateringer. Det vurderes at alle medlemmer nu er på e-mail listen.

**Generalforsamling 2020**:

Med de aktuelle Covid-19 restriktioner er der er ingen mulighed for at gennemføre generalforsamlingen på vanlig måde. Der diskuteres mulighed for en web-baseret løsning. Af punkter der er vigtige af få afklaret, er valg til bestyrelsen, kontingent og advokat bistand til terrassesagen.

Det besluttes at Søren sender e-mail rundt med besked om at

* generalforsamlingen indtil videre er aflyst, og måske slet ikke kommer til at finde sted i år
* kontingent på 1.300 kr bedes indbetalt
* Hjertestarter er sat op.
* Afstemning om hvorvidt grundejerforeningen skal betale for advokatbistand i forbindelse med terrassesagen (se nedenfor)

**Terrassesagen**

Christian har været i kontakt med advokat Thomas Damsholt. Der er aftalt møde mellem Christian, Jakob og advokat Damsholt torsdag d. 23. for at høre Damsholts umiddelbare vurdering af sagen der involverer mere end 30 af foreningens medlemmer. Herefter vil bestyrelsen bede Damsholt komme med et tilbud/forventet overslag over udgifter til udfærdigelse af foreningens høringssvar til kommunen. Damsholt afregner 2500 kr/time med tillæg af moms. Bestyrelsen er enige om at foreningen skal afholde de indledende udgifter. Det endelige tilbud vil fremsendes til foreningens medlemmer til afstemning som ovenfor anført. Det er bestyrelsens vurdering at foreningens høringssvar får betydeligt større tyngde hvis det er baseret på en juridisk vurdering.

**Overdragelse af private fællesveje til grundejerne**

Pr 01.04.20 er vedligeholdelsespligten af de i grundejerforeningen beliggende private fællesveje (Bredesvinget, Fyrrevang og Æblekrogen) overdraget til beboerne. I brevet fra LTK af 31.03.20 fremsendt til de berørte grundejere fremgår at ”kommunen arbejder med at tilbyde grundejerne på de private fællesveje en ny vedligeholdelsesordning… Det forventes, at Kommunalbestyrelsen tager beslutning om en ny ordning medio 2020.”

Bestyrelsen beslutter at afvente hvad der kommer af udmelding fra kommunen. Bestyrelsens umiddelbare holdning er, at evt udgifter der måtte komme til vedligeholdelse af de private fællesveje dækkes af grundejerforeningen. Alle grundejere betaler via skatten til vedligeholdelse af de kommunale veje hvorfor det vurderes, at også udgifter til vedligeholdelse af de private fællesvejes bør dækkes af grundejerne i fællesskab.

**Hjertestarter**

Er monteret i varmeskab opsat på stien der løber ned mellem Æblekrogen 1 og 3. Der er informeret om dette på foreningens facebook profil. Søren informerer også om hjertestarteren i den mail der sendes rundt.

**Køb og salg**

Bredesvinget 29 er solgt. Bestyrelsen er endnu ikke kontaktet med information om de nye ejere.

**Haveudvalget**

Er sat i bero pga Covid-10.

**Bestyrelsesmiddagen**

Middag planlagt til d 30.04 er aflyst af Brede Spisehus. Der planlægges ikke nogen ny dato

**Næste bestyrelsesmøde**

Den 30.04 kl 19:30 som Zoom møde. Jakob indkalder.